**Decizia etapei de încadrare**

**Nr. 23 din 12.04.2019**

**Revizuită la data de ......**

Ca urmare a solicitării de revizuire a deciziei etapei de încadrare adresate de **U.A.T. Primăria Drobeta Turnu Severin**, cu sediul în municipiul Drobeta Turnu Severin, str. Mareșal Averescu, nr. 2, județul Mehedinți, înregistrată la Agenția pentru Protecția Mediului Mehedinți cu nr. 6359 din 07.05.2019, în baza Legii nr. 292/2018 privind evaluarea impactului anumitor proiecte publice și private asupra mediului și a Ordonanței de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare, Agenția pentru Protecția Mediului Mehedinți ***decide***, ca urmare a consultărilor desfășurate în cadrul ședinței Comisiei de analiză tehnică din data de 23.05.2019, ***revizuirea Deciziei etapei de încadrare nr. 23/12.04.2019*** pentru proiectul **”Reabilitare căi de rulare transport public, inclusiv piste bicicliști”**, propus a fi amplasat în județul Mehedinți, raza municipiului Drobeta Turnu Severin, ***proiect care*** ***nu se supune evaluării impactului asupra mediului.***

***Motivul revizuirii deciziei etapei de încadrare: modificări aduse proiectului prin eliminarea lucrărilor de reabilitare a podului peste pârâul Crihala (tronson 1 strada Banoviței) și reducerea suprafețelor construite prin eliminarea racordărilor cu drumurile laterale.***

**Justificarea prezentei decizii:**

1. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:
2. Proiectul se încadrează în prevederile Legii nr. 292/2018 privind evaluarea impactului anumitor proiecte publice și private asupra mediului, anexa nr. 2, pct. 13 a) – ”*Orice modificări sau extinderi, altele decât cele prevăzute la*[*pct. 24*](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167933&d=2019-04-02#p-275167933)*din anexa nr. 1, ale proiectelor prevăzute în anexa [nr. 1](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167869&d=2019-04-02" \l "p-275167869" \t "_blank) sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”,* iar conform criteriilor de selecție pentru stabilirea evaluării impactului asupra mediului din Anexa 3 ale aceleiași legi, ***nu se supune evaluării impactului asupra mediului.***
3. **Caracteristicile proiectului**
   1. **Dimensiunea și concepția întregului proiect**

Zona de intervenție a proiectului este alcătuită din strada Banovitei tronson 1, strada Banoviței tronson 2, strada Banoviței tronson 3, strada Iazului, strada Severinului, strada Dudașului, strada Răscoalei, strada Vodița, strada Virciorova, strada Făgăraș (tronson cuprins între strada Vîrciorova și strada Vodița), strada Balcani, strada Prelungirea Carpați, bulevardul Mihai Viteazu (tronson cuprins între strada Roșiori și strada Artileriei) și strada Vilacrosse (tronson cuprins între strada Gențianei și strada Balcani). Lungimea traseului studiat este de 7957,00 m, iar suprafața construită este de 103.194,94 mp (cuprinde suprafața totală a carosabilului, a trotuarelor, a rigolelor carosabile acoperite și a spațiilor verzi ce se vor amenaja).

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. Crt. | Strada | Lungime  (m) | Lățime parte carosabilă (m) | Suprafață amenajată (mp) | Lățime trotuar dreapta | Lățime trotuar stânga | Scurgeri ape pluviale |
|  | Strada Banoviței – tronson 1 | 1168,00 | 7,00 | 18012,04 | 2,40 - 5,00 m între km 0+000 și km 0+333 | 2,00 - 4,30 m între km 0+000 și km 0+333 | Canalizare pluvială din conductă PVC cu Ø între 160 și 315 mm; cămine de vizitare - tuburi circulare cu Dn = 800 mm şi/sau Dn = 1000 mm; rezervor de retenție din material plastic cu V = 200 mc; separator de hidrocarburi cu by-pass și Q = 20 l/s. |
| 1,50 - 4,00 m între km 0+358 și km 1+168 | 1,50 - 3,00 m între km 0+358 și km 1+168 | Rigole carosabile din beton armat acoperite cu elemente prefabricate, cu descărcare în pârâul Crihala. |
|  | Strada Banoviței – tronson 2 | 315,00 | 7,00 | 4131,91 | 1,50 - 4,00 m | 1,50 - 3,00 m | Rigole carosabile din beton armat acoperite cu elemente prefabricate, rigole ce vor comunica cu rigolele carosabile prevăzute pe strada Banoviței – tronson 1 |
|  | Strada Banoviței – tronson 3 | 876,00 | 6,25 | 9134,02 | 1,00 – 2,75 m | 1,10 - 5,80 m | Rigole carosabile din beton armat acoperite cu elemente prefabricate, rigole ce vor comunica cu rigolele carosabile prevăzute pe strada Banoviței – tronson 2 |
|  | Strada Iazului | 274,00 | 6,25 | 3275,17 | 1,00 – 2,75 m | 1,10 - 5,80 m | Rigole carosabile din beton armat acoperite cu elemente prefabricate, rigole ce vor comunica cu rigolele carosabile prevăzute pe strada Banoviței – tronson 3 și cu șanțurile existente pe strada Cernețiului |
|  | Strada Severinului | 1119,00 | 6,00 - 6,50 | 12430,66 | 0,70 – 3,50 m între km 0+000 și km 0+625 | 1,00 – 1,80 m între km 0+000 și km 0+625 | Rigole carosabile din beton armat acoperite cu elemente prefabricate, amplasate în cadrul lățimii părții carosabile, rigole ce vor descărca la capătul proiectului |
| 0,90 – 4,30 m între km 0+625 și km 1+119 | 0,90 – 3,20 m între km 0+625 și km 1+119 |
|  | Strada Dudașului | 1125,00 | 6,00 - 7,00 | 13370,84 | 0,70 – 3,50 m între km 0+000 și km 0+175 | 1,80 – 2,30 m între km 0+000 și km 0+175 | Canalizare pluvială din conductă PVC cu Ø între 160 și 630 mm; cămine de vizitare - tuburi circulare cu Dn = 800 mm şi/sau Dn = 1000 mm; rezervor de retenție din material plastic cu V = 600 mc; separator de hidrocarburi cu by-pass și Q = 60 l/s. |
| 0,70 – 3,00 m între km 0+175 și km 0+525 | 1,80 – 2,30 m între km 0+175 și km 0+525 |
| 2,25 – 3,00 m între km 0+525 și km 0+825 | 2,15 – 3,20 m între km 0+525 și km 0+825 |
| 2,00 – 4,00 m între km 0+825 și km 1+125 | 2,40 – 4,00 m între km 0+825 și km 1+125 |
|  | Strada Răscoalei | 451,00 | 4,50 | 5494,37 | 2,30 – 3,00 m | 1,50 – 6,00 m | Canalizare pluvială din conductă PVC cu Ø între 160 și 315 mm; cămine de vizitare - tuburi circulare cu Dn = 800 mm şi/sau Dn = 1000 mm; |
|  | Strada Vodița | 384,00 | 7,00 | 4916,92 | 1,00 – 3,70 m | 1,70 – 2,70 m | Canalizare pluvială din conductă PVC cu Ø între 160 și 315 mm; cămine de vizitare - tuburi circulare cu Dn = 800 mm şi/sau Dn = 1000 mm; |
|  | Strada Vîrciorova | 929,00 | 14,00 între km 0+000 și  km 0+450;  7,00 între km 0+450 și  km 0+929 | 16952,52 | 1,70 – 2,70 m între km 0+000 și km 0+450 | 1,70 – 2,70 m între km 0+000 și km 0+450 | Canalizare pluvială din conductă PVC cu Ø între 160 și 400 mm; cămine de vizitare - tuburi circulare cu Dn = 800 mm şi/sau Dn = 1000 mm; |
| 1,70 – 3,70 m între km 0+450 și km 0+929 | 1,70 – 2,70 m între km 0+450 și km 0+929 |
|  | Strada Făgăraș | 191,00 | 7,00 | 2585,69 | 2,25 – 3,00 m | 2,15 – 3,20 m | Canalizare pluvială din conductă PVC cu Ø între 160 și 315 mm; cămine de vizitare - tuburi circulare cu Dn = 800 mm şi/sau Dn = 1000 mm; |
|  | Strada Balcani | 431,00 | 7,00 între km 0+000 și  km 0+235;  6,50 între km 0+235 și  km 0+431 | 4354,93 | 1,50 m între km 0+000 și km 0+235 | 1,50 m între km 0+000 și km 0+235 | Canalizare pluvială din conductă PVC cu Ø între 160 și 500 mm; cămine de vizitare - tuburi circulare cu Dn = 800 mm şi/sau Dn = 1000 mm; |
|  | 1,00 – 2,00 m între km 0+235 și km 0+431 | 0,80 – 1,50 m între km 0+235 și km 0+431 |
|  | Strada Prelungirea Carpați | 317,00 | 6,00 între km 0+000 –  km 0+165  6,50 între km 0+165 –  km 0+317 | 3214,21 | 0,80 – 3,00 m între km 0+000 și km 0+165 | 1,00 – 2,40 m între km 0+000 și km 0+165 | Canalizare pluvială din conductă PVC cu Ø între 160 și 500 mm; cămine de vizitare - tuburi circulare cu Dn = 800 mm şi/sau Dn = 1000 mm; rezervor de retenție din material plastic cu V = 300 mc; separator de hidrocarburi cu by-pass și Q = 30 l/s. |
| 1,00 – 2,50 m între km 0+165 și km 0+317 | 1,00 – 2,50 m între km 0+165 și km 0+317 |
|  | Bulevardul Mihai Viteazul | 143,00 | 14,00 | 2985,54 | 2,70 m | 3,00 m | Guri de scurgere ce se vor racorda la rețeaua existentă. |
|  | Strada Villacrosse | 234,00 | 7,00 | 2336,12 | 1,50 m | 1,50 m | Canalizare pluvială din conductă PVC cu Ø între 160 și 315 mm; cămine de vizitare - tuburi circulare cu Dn = 800 mm şi/sau Dn = 1000 mm; |

|  |  |  |  |  |
| --- | --- | --- | --- | --- |
| Structură rutieră | | **Încadrare carosabil** | **Încadrare trotuare** | **Trecere pietoni** |
| Carosabil | Trotuare |
| * 4 cm strat de uzură din beton asfaltic BA 16 rugos conform AND 605 (BA 16 rul 50/70 rugos conform SR EN 13108); * 6 cm strat de legatură din beton asfaltic BAD 22.4 conform AND 605 (BA 22.4 leg 50/70 conform SR EN 13108); * 20 cm strat superior de fundație din piatră spartă amestec optimal conform SR EN 13242 + A1; * 30 cm strat de fundație din balast conform SR EN 13242 + A1; * desfacere structură existentă + săpătură. | * 4 cm strat de uzură din beton asfaltic BA 8 conform AND 605 (BA 8 rul 50/70 conform SR EN 13108); * 10 cm strat din beton de ciment clasa C16/20; * 10 cm strat de fundație din balast conform SR EN 13242 + A1. | Cu borduri prefabricate 20 x 25 pozate pe fundații din beton de ciment clasa C16/20, montate decalat față de carosabil cu 10 cm. În dreptul trecerilor de pietoni acestea se vor monta îngropat, pentru facilitarea accesului persoanelor cu dizabilități. | Încadrarea trotuarelor către limitele de proprietate se va face cu borduri prefabricate  10 x 15, așezate pe fundații din beton de ciment clasa C16/20. | În dreptul trecerilor de pietoni, se vor prevedea suprafețe de atenționare tactilă pentru a marca traversările la nivel. Rolul marcajelor tactile este de a permite nevăzătorilor să se orienteze. Acest tip de marcaj se aplică sub formă de benzi longitudinale şi au un profil special, care permit dirijarea bastonului în direcţia care trebuie urmată. |

* 1. **Cumularea cu alte proiecte existente și/sau aprobate**

În estimarea efectelor asupra mobilității urbane au fost avute în vedere cele două proiecte complementare, cu care se vor integra măsurile propuse prin proiectul analizat în prezenta documentație, respectiv:

* Creșterea mobilității urbane prin modernizarea și eficientizarea transportului public;
* Sistem inteligent de trafic management și monitorizare bazat pe soluții inovative de eficientizare, inclusiv centru de comandă.
  1. **Utilizarea resurselor naturale, în special a solului, a terenurilor, a apei și a biodiversității**

Realizarea proiectului implică un consum de resurse naturale atât în perioada de execuție a lucrărilor (prin ocuparea suprafeței de teren necesare și prin utilizarea materialelor de construcție), cât și în cea de funcționare a activității.

Având în vedere natura investiției propuse, se apreciază faptul că nu vor fi efecte semnificative asupra mediului din punct de vedere al utilizării resurselor naturale.

În plus, construcțiile trebuie proiectate și executate astfel încât utilizarea resurselor naturale să fie sustenabilă și să asigure, in special, următoarele:

* Reutilizarea sau reciclabilitatea construcțiilor, a materialelor și părților componente, după demolare;
* Durabilitatea construcțiilor;
* Utilizarea la constructii a unor materii prime și secundare compatibile cu mediul.

Materialele si echipamentele acceptate în solutia proiectată vor fi numai cele care îndeplinesc aceste condiții.

* 1. **Cantitatea și tipurile de deșeuri generate/gestionate**

Prin H.G. 856/2002 – “Evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase” cu modificările și completările ulterioare, se stabilește obligativitatea pentru agenții economici și pentru orice alți generatori de deșeuri, persoane fizice sau juridice de a ține evidența gestiunii deșeurilor.

Gestionarea deșeurilor este responsabilitatea antreprenorului, acestea fiind colectate într-o zonă special amenajată și predate spre valorificare/eliminare unui operator economic autorizat.

Proiectul propus nu este de natură să producă deșeuri în perioada de exploatare.

Eliminarea deșeurilor menajere se face la depozitul de deșeuri al localității, cu mijloace auto autorizate și prin agenți economici autorizați.

Operațiunile de realizare a lucrărilor propuse implică utilizarea unor materiale care pot fi considerate toxice și periculoase. Cele mai folosite produse sunt:

* combustibil folosit pentru utilaje si vehicule de transport;
* uleiuri sintetice de motor;
* ulei combustibil si combustibil diesel;

Utilajele și mijloacele de transport vor fi aduse pe șantier în stare normală de funcționare, având efectuate reviziile tehnice și schimburile de ulei în zone special amenajate.

Pe perioada de construcție se va asigura depozitarea și manipularea în condiții de siguranță a substanțelor și preparatelor chimice periculoase.

* 1. **Poluarea și alte efecte negative**

|  |  |  |  |
| --- | --- | --- | --- |
| **Factor de mediu afectat** | **Perioadă proiect** | **Potențială sursă de poluare** | **Efecte/măsuri de prevenire** |
| Apă | Execuție/organizare de șantier | * Ape uzate menajere rezultate de la grupurile sanitare și din igienizări; * Ape uzate provenite din pierderile tehnologice de la prepararea betoanelor sau diferitelor materiale utilizate pentru construcție; * Ape uzate provenite de la spălarea platformelor și spațiilor de depozitare a materialelor de construcții utilizate în execuția lucrărilor; * Apele meteorice căzute în incinta organizării de șantier, care după spălarea suprafețelor pot fi considerate potențial contaminate; * Depozitarea necontrolată a carburanților și stocarea acestora în recipienți în condiții improprii; * Depozitarea necorespunzătoare a deșeurilor. | Lucrările de realizare a proiectului nu vor genera un impact negativ.  Se estimează că valorile indicatorilor de calitate a apelor uzate evacuate în perioada de execuție a lucrărilor propuse, se vor încadra în limitele normativului **NTPA 002/2005** *privind condițiile de evacuare a apelor uzate în rețelele de canalizare ale localităților și direct în stațiile de epurare*. |
| Exploatare | Nu este cazul | - |
| Aer | Execuție/organizare de șantier | * emisii de gaze de eșapament, de la motoarele utilajelor angrenate în activitățile de sistematizare a terenului și de construcții-montaj; * emisii de gaze rezultate la efectuarea operațiilor de sudură-tăiere (generatoare de acetilenă); * emisii de la acoperirea cu vopsele a suprafețelor metalice. | Nu vor rezulta emisii de natură să afecteze atmosfera, drept pentru care nu se prevăd intalații pentru reținerea sau dispersia poluanților în atmosferă. |
| Exploatare | Nu este cazul | - |
| Zgomot și vibrații | Execuție/organizare de șantier | * circulația utilajelor de construcție; * circulația mașinilor care transportă materialele necesare executării lucrărilor și realizarea lucrărilor în sine. | Având în vedere că lucrările proiectate se vor executa pe o suprafață redusă, iar zona este deja afectată de traficul rutier, efectele produse de realizarea lucrărilor vor fi reduse. |
| Exploatare | * trafic rutier | În funcție de amplasament și distanța față de zonele locuite se vor lua măsurile necesare pentru reducerea la minim a zgomotelor și vibratiilor produse, astfel încât acestea să nu afecteze populația. |
| Sol, subsol și ape freatice | Execuție/organizare de șantier | * depozitarea necontrolată a deșeurilor menajere și a materialelor de construcții ce face posibilă poluarea solului și a subsolului din cauza infiltrațiilor cu apele de precipitații; * manevrarea necorespunzătoare a materialelor de construcții și posibilitatea poluării solului din cauza prafului și pulberilor împrăștiate de vânt. | * se va restrânge pe cât posibil zona afectată de proiect; * se vor amenaja și întreține corespunzător zonele de spațiu verde; * se vor asigura condiții pentru depozitarea în siguranță a materialelor de construcție; * se vor lua măsuri pentru îndepartarea de pe teren a deșeurilor rezultate în urma lucrărilor; * materialul excavat va fi colectat și transportat pe linii de transport prestabilite pentru a fi utilizat ca material de umplutură; * manipularea materialelor, a pământului și a altor substanțe folosite se va realiza astfel încât să se evite dizolvarea și antrenarea lor de către apele de precipitații; * scurgerile accidentale de uleiuri și carburanți vor fi localizate prin împrăștierea unui strat de nisip absorbant, după care vor fi eliminate prin depozitarea în container special amenajat, și vor fi eliminate de pe amplasament, prin intermediul unei firme specializate; * deșeurile rezultate în urma executării lucrărilor de construcție se vor depozita într-o zonă special amenajată și vor fi predate spre valorificare/eliminare unui operator economic autorizat. |
| Exploatare | Nu este cazul | - |

**2.6 Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice**

* riscul de accidente majore: nu este cazul;
* riscul de dezastre naturale: nu este cazul - terenul amplasamentului proiectului nu este situat în zone cu risc de dezastre naturale;
* riscuri cauzate de schimbările climatice: nu este cazul.

Nu se vor utiliza materiale cu risc pentru om/mediu și titularul de proiect/constructorul va lua măsuri în vederea prevenirii accidentelor.

**2.7  Riscurile pentru sănătatea umană**

În perioada de execuție și exploatare, lucrările propuse nu vor genera poluanți ce pot afecta sănătatea umană.

1. **Amplasarea proiectului**

Municipiul Drobeta Turnu-Severin este așezat în partea vestică a Olteniei, coordonatele sale fiind 22°33' longitudine estică și 44°38' latitudine nordică. Orașul este situat pe malul stâng al Dunării, la ieșirea fluviului din defileu, în depresiunea subcarpatică a Topolniței.

Altitudinea este de 104 m, la punctul cel mai înalt, iar punctul cel mai de jos se află situat lângă gară, unde altitudinea este de 48,75 metri față de nivelul mării.

Drobeta Turnu-Severin se află într-o zonă de climă temperat-continentală cu influențe submediteraneene, cu veri însorite și ierni blânde.

Oraşul Drobeta Turnu Severin se încadrează în zonă de intensitate seismică 81, cu o valoare de vârf a acceleraţiei orizontale a terenului ag = 0,24 g şi valoarea perioadei de control (colţ) Tc= 1,6 s, conform SR 11100/93, Cod P100-1/2006.

**3.1 Utilizarea actuală și aprobată a terenurilor**

Conform certificatului de urbanism nr. 108/07.02.2019 emis de Primăria municipiului Drobeta Turnu Severin, străzile ce constituie obiectul prezentului proiect se află în administrația U.A.T. Drobeta Turnu Severin, în intravilanul municipiului, iar terenul aferent este de utilitate publică având funcțiunea de străzi și trotuare.

Nu se va schimba destinaţia actuală a terenului.

**3.2 Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia**

Pe amplasamentul analizat nu există specii de plante și animale pentru care să fie necesare măsuri speciale de conservare, iar în zonă nu au fost identificate arii naturale protejate care ar putea fi afectate de realizarea investiției.

**3.3 Capacitatea de absorbție a mediului natural, acordându-se o atenție specială următoarelor zone:**

* + 1. zone umede, zone riverane, guri ale râurilor: **nu este cazul.**
    2. zone costiere și mediul marin: **nu este cazul.**
    3. zonele montane și forestiere: **nu este cazul.**
    4. arii naturale protejate de interes național, comunitar, internațional: **nu este cazul.**
    5. zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice: **nu este cazul.**
    6. zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, a celei privind caracterul și mărimea zonelor de protecție sanitară și hidrogeologică: **nu este cazul.**
    7. zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: nu este cazul.
    8. zonele cu o densitate mare a populației: **nu este cazul**.
    9. peisaje și situri importante din punct de vedere istoric, cultural sau arheologic**: nu este cazul**; conform Listei Naţionale a Monumentelor Istorice actualizată în anul 2015 publicată de Ministerul Culturii în Monitorul Oficial al României partea I, nr. 113 bis/15.II.2016, proiectul nu se suprapune cu situri sau monumente istorice, arheologice şi arhitectonice.

1. **Tipurile și caracteristicile impactului potențial**

Zona poate fi afectată din punct de vedere al factorilor de mediu, în două situații: pe perioada execuției obiectivului și pe perioada exploatării obiectivului.

Cuantificarea amplorii prognozate a impactului a ținut seama de efectele asupra mediului: direct, indirect, secundar și cumulativ; pe termen scurt, mediu și lung; permanent și temporar; pozitiv și negativ.

* 1. **Importanța și extinderea spațială a impactului**

Zona geografică cea mai afectată va fi cea limitrofă lucrărilor propuse.

Fiind o zonă antropizată, în imediata vecinătate a lucrărilor propuse nu sunt identificate specii sau habitate de interes.

Ca urmare a lucrărilor propuse, impactul exercitat de activitatea propusă nu se va extinde într-o astfel de măsură încât să afecteze populația, speciile sau habitatele.

Se apreciază că populația nu va fi afectată în mod negativ din punct de vedere al calității mediului de activitatea propusă, în schimb va beneficia de avantajele îmbunătățirii infrastructurii specifică deplasărilor pietonale și eventual al îmbunătățirii calității vieții. Beneficiarul va avea constant în vedere, indiferent de extinderea estimată a impactului, măsuri pentru evitarea/reducerea potențialelor efecte negative asupra mediului.

* 1. **Natura impactului**

În timpul execuției lucrărilor aferente acestui proiect, se va genera un impact negativ, direct, dar de scurtă durată asupra factorilor de mediu, în special prin emisiile de pulberi cu conținut variat și a noxelor din funcționarea vehiculelor și utilajelor de construcție, cât și prin acțiunile directe și indirecte asupra terenului. Impactul asupra solului, în perioada de execuție se poate manifesta fie direct, fie indirect prin intermediul mediilor de dispersie.

Prin execuția lucrării propuse nu se produc dezechilibre asupra folosințelor, respectându-se instrucțiunile de lucru care trebuie să cuprindă măsurile de prevenire a accidentelor, de protecție a muncii și de protecție a mediului.

Pe perioada de execuție se modifică peisajul, acesta devenind unul specific șantierelor de construcții, dar cu durată temporară, până la finalizarea lucrărilor.

Perioada de construcție reprezintă o etapă cu durată scurtă, temporară și se consideră că echilibrul natural și peisajul vor fi refăcute după încheierea lucrărilor. Amenajarile peisagistice vor fi realizate la finalizarea perioadei de construcție, odată cu lucrările de refacere ecologică a zonei afectate de șantierul în lucru, cu impact direct, pozitiv și de lungă durată asupra factorului social și mediului.

Pentru perioada de exploatare, ca urmare a obiectivelor propuse în cadrul proiectului și având în vedere faptul că lucrările se vor realiza într-o zonă antropizată, se apreciază că impactul potențial asupra factorilor de mediu este ***nesemnificativ***.

* 1. **Natura transfrontieră a impactului**

Proiectul nu intră sub incidenţa Convenţiei din 25 februarie 1991 privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001.

* 1. **Intensitatea şi complexitatea impactului**

Se consideră că magnitudinea și complexitatea impactului generat de proiectul propus, atât din punct de vedere constructiv, cât și din punct de vedere funcțional, vor fi reduse și nu vor avea o influență semnificativă asupra factorilor de mediu din zonă.

* 1. **Probabilitatea impactului**

Posibilitatea de apariție a impactului asupra factorilor de mediu, în perioada de execuție, va avea caracter local. Probabilitatea unui impact semnificativ este redusă. Toate utilajele și echipamentele aferente prezentei investiții vor avea un grad ridicat de performanță care vor îndeplini toate cerințele de mediu aferente.

În perioada de exploatare a proiectului este probabil să fie generat un impact asupra factorilor de mediu, însă acesta va fi diminuat prin măsurile de protecție a factorilor de mediu impuse.

* 1. **Debutul, durata, frecvenţa şi reversibilitatea impactului**

În perioada de execuție și de funcționare, impactul potențial asupra populației și sănătății populației, solului, folosințelor și bunurillor materiale, calității și regimului calitativ al apei, calității aerului și climei, generarea de zgomot și vibrații, peisajului și mediului vizual, interacțiunilor dintre elementele de mediu, prezintă următoarele caracteristici:

***În perioada de execuție***:

* ***Durata impactului:*** impactul este de durată determinată, pe perioada realizării lucrărilor de construcție;
* ***Frecvența impactului:*** lucrările de construcție se vor derula într-o etapă compactă a cărei durată este precizată în studiul de fezabilitate;
* ***Reversibilitatea impactului:*** impactul este reversibil, întrucât, ulterior finalizării lucrărilor de execuție, vor fi efectuate lucrări specifice de redare a amplasamentului la starea inițială, și anume: evacuarea organizării de șantier (utilajele și echipamentele de construcție, depozitele temporare, toaletele ecologice); curățarea terenului de pământ, nisip și trasportarea în zona indicată de către beneficiar; eliminarea deșeurilor generate de angajații de pe șantier și deșeurile de ambalaje rezultate de la materialele de construcții utilizate.

Măsurile întreprinse cu scopul evitării unor situații accidentale vor impiedica producerea unui impact ireversibil asupra factorilor de mediu.

***În perioada de funcționare****:*

* ***Durata impactului:*** foarte redusă;
* ***Frecvența impactului:*** accidental;
* ***Reversibilitatea impactului:***în condiții de funcționare normală a obiectivului din cadrul investiției propuse, se apreciează că nu sunt situații care să determine ireversibilitatea impactului.
  1. **Cumularea impactului cu impactul altor proiecte existente şi/sau aprobate**

Nu s-a constatat un impact cumulativ cu al altor proiecte.

**4.8** **Posibilitatea de reducere efectivă a impactului**: prin aplicarea următoarelor condiţii de realizare a proiectului:

Lucrările se vor desfăşura pe amplasamentul din intravilanul municipiului Drobeta Turnu Severin, respectându-se următoarele prevederi:

* se vor respecta datele şi specificaţiile din documentaţia tehnică precum şi legislaţia de mediu în vigoare;
* se vor respecta măsurile prevăzute prin proiect în vederea diminuării impactului asupra factorilor de mediu;
* beneficiarul răspunde de realizarea corectă a lucrărilor propuse, prezentate în Memoriul de prezentare;
* depozitarea materialelor de construcții în spații închise sau pe platforme special amenajate;
* utilizarea plaselor de protecție;
* pământul în exces rezultat din săpături se va transporta la locul desemnat de către beneficiar;
* se vor lua măsuri pentru umectarea prafului din zonele de acces ale șantierului în zilele secetoase și cu temperaturi ridicate, în vederea prevenirii antrenîrii acestuia în atmosferă;
* colectarea deșeurilor rezultate în urma executării lucrărilor într-o zonă special amenajată și predarea spre valorificare/eliminare unui operator economic autorizat;
* manipularea combustibililor astfel încât să fie evitate scurgerile accidentale sau manevrările defectuoase;
* manevrarea utilajelor, instalațiilor și autovehiculelor utilizate se face doar de personalul specializat și instruit;
* verificarea periodică a parcului de utilaje pentru depistarea eventualelor defecțiuni;
* verificarea periodică a etanșeității rezervoarelor de stocare a carburanților sau substanțelor toxice, dacă este cazul;
* respectarea programelor de întreținere a echipamentelor folosite;
* pentru asigurarea igienei, zonele pentru deșeurile menajere se vor amplasa, rezerva și dota corespunzător astfel încât să se împiedice: emisia de mirosuri dezagreabile, prezența insectelor și animalelor, poluarea aerului, apei sau solului, crearea focarelor de infecție;
* se vor respecta condițiile de calitate ale aerului în zonele protejate prevăzute în STAS 12574/1987;
* respectarea prevederilor SR 10009/2017 privind nivelul de zgomot, respectiv valoarea maximă de 65dB(A);
* folosirea utilajelor care funcționează cu un nivel redus de zgomot și evitarea celor depășite fizic;
* evitarea realizării lucrărilor de construcție în perioadele care se suprapun cu cele de odihnă a populației;
* măsurile PSI vor fi stabilite de către executantul lucrării conform Normativului de prevenire a incendiilor pe durata executării lucrărilor de construcție;
* stabilirea unui program de prevenire și combatere a poluării accidentale - măsuri necesare a fi luate, echipamente de intervenție, dotări și echipamente pentru intervenție în caz de accident;
* după finalizarea lucrărilor se vor evacua toate materialele rămase și zona de desfășurare a lucrărilor va fi curățată.

Aplicarea măsurilor de diminuare a impactului, generat de realizarea investiției, împreună cu obligația constructorului de a respecta legislația de mediu în vigoare, vor contribui la reducerea oricărui potențial impact asupra mediului.

**II. Motivele pe baza cărora s-a stabilit neefectuarea evaluării adecvate:**

Proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare – punct de vedere nr. 302/11.03.2019 emis de compartimentul Biodiversitate din cadrul A.P.M. Mehedinți.

1. **Motivele pe baza cărora s-a stabilit neefectuarea evaluării impactului asupra corpurilor de apă:**

Proiectul propus nu intră sub incidența prevederilor art. 48 și 54 din Legea apelor nr. 107/1996, cu modificările și completările ulterioare – punct de vedere nr. 4244/26.03.2019 înregistrat la A.P.M. Mehedinți, emis de S.G.A. Mehedinți.

*Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.*

*Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.*

*Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.*

*Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.*

*Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.*

*Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.*

*Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.*

*Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.*